A BIZOTTSÁG HATÁROZATA
(2010. február 1.)
egyes belgiumi, németországi, spanyolországi, portugáliai és szlovákiai kifizető ügynökségeknek az Európai Mezőgazdasági Vidékfejlesztési Alapból (EMVA) a 2008-as pénzügyi évben finanszírozott kiadásokra vonatkozó számláinak elszámolásáról
(az értesítés a C(2010) 426. számú dokumentummal történt)
(Csak a francia, a holland, a német, a portugál, a szlovák és a spanyol nyelvű szöveg hiteles)
(2010/59/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 30. és 33. cikkére,
az alap bizottságával folytatott konzultációt követően,
mivel:
(1)
A 2009/373/EK bizottsági határozat (2) keretében a 2008-as pénzügyi évre vonatkozóan a belga ALV, a német Bayern, Brandenburg, Niedersachsen és Schleswig-Holstein, a görög OPEKEPE, a spanyol Galicia, a francia ODARC, az olasz ARBEA, a portugál IFAP és a szlovák APA kifizető ügynökség kivételével valamennyi kifizető ügynökség számláinak elszámolására sor került.
(2)
Új információk megküldését és további ellenőrzések elvégzését követően a Bizottság immár határozatot hozhat a belga ALV, a német Bayern, Brandenburg, Niedersachsen és Schleswig-Holstein, a spanyol Galicia, a portugál IFAP és a szlovák APA kifizető ügynökség által az Európai Mezőgazdasági Vidékfejlesztési Alapból (EMVA) finanszírozott kiadásokra vonatkozóan benyújtott számlák teljességéről, pontosságáról és valódiságáról.
(3)
Az 1290/2005/EK rendelet 30. cikkének (2) bekezdésével összhangban e határozat nem érinti a Bizottság által elfogadott, a közösségi szabályoknak nem megfelelő kiadásokat a közösségi finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A belga ALV, a német Bayern, Brandenburg, Niedersachsen és Schleswig-Holstein, a spanyol Galicia, a portugál IFAP és a szlovák APA kifizető ügynökség számlái az Európai Mezőgazdasági Vidékfejlesztési Alapból (EMVA) a 2008-as pénzügyi évre vonatkozóan finanszírozott kiadások tekintetében elszámolásra kerültek.
A végrehajtott vidékfejlesztési programok vonatkozásában e határozat alapján az egyes tagállamoktól behajtandó, illetőleg nekik kifizetendő pénzösszegeket, ideértve az 1290/2005/EK rendelet 33. cikke (8) bekezdésének alkalmazásából eredő pénzösszegeket is, a melléklet tartalmazza.
2. cikk
Ennek a határozatnak a Belga Királyság, Németországi Szövetségi Köztársaság, a Spanyol Köztársaság, a Portugál Köztársaság és a Szlovák Köztársaság a címzettje.
Kelt Brüsszelben, 2010. február 1-jén.